b'\n_START_ARTICLE_\nTappavat sekunnit\n_START_SECTION_\nTuotanto\n_START_PARAGRAPH_\nLontoon International Film Schoolissa opiskellut Petri Pyk\xc3\xa4l\xc3\xa4 tapasi Turun ylioppilaskyl\xc3\xa4n Kyl\xc3\xa4-TV:lle amat\xc3\xb6\xc3\xb6rivideoita tehneen Peter Lindholmin. He tekiv\xc3\xa4t k\xc3\xa4sikirjoituksen yhdess\xc3\xa4 ja j\xc3\xa4rjesteliv\xc3\xa4t elokuvan kuvaukset Turun seudulle. Pyk\xc3\xa4l\xc3\xa4n mukaan 35 millimetrin filmille kuvatun elokuvan tuotantobudjetti oli \xe2\x80\x9dv\xc3\xa4hemm\xc3\xa4n kuin 5 prosenttia normaalin s\xc3\xa4\xc3\xa4ti\xc3\xb6rahoitteisen elokuvan budjetista\xe2\x80\x9d. Lindholm on my\xc3\xb6hemmin sanonut olleensa ohjaajana vain ty\xc3\xb6njohtaja ilman mit\xc3\xa4\xc3\xa4n taiteellista panosta.\n_START_SECTION_\nVastaanotto\n_START_PARAGRAPH_\nElokuvaa esitettiin vain yhten\xc3\xa4 teatterikopiona Helsingiss\xc3\xa4, jossa se sai 68 katsojaa. Televisiossa se sai 605\xc2\xa0000 katsojaa Yle TV1 -kanavalla maaliskuussa 1987 ja 241\xc2\xa0000 katsojaa Yle TV2 -kanavalla helmikuussa 1988._NEWLINE_Kriitikot pitiv\xc3\xa4t Tappavien sekuntien persoonallisesta aihevalinnasta, kest\xc3\xa4vyysurheilijan ponnisteluista, joka useimpien mielest\xc3\xa4 kuitenkin peittyi turhien j\xc3\xa4nnitys- ja mustasukkaisuusjuonikuvioiden varjoon.'